Case ID: 1067734
Sentence 0: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 126.3, 127.2.2, 127.2.3 və 221.3-cü maddələri ilə elan edilmiş ittiham üzrə qismən təqsirli bilərək göstərmişdir ki, Qədimov Şöhrət Zülfani oğlu ilə təxminən 2016-cı ilin sonlarında zəngləşib danışaraq ünvan 2 ünvanına getmiş, Şöhrət Qədimov, Şeyda Məmmədov, Zərərçəkmiş şəxs2lə birlikdə yemək yeyərək spirtli içki qəbul etmiş, həmin zaman Şöhrət Qədimov istifadə etdiyi markasını xatırlamadığı telefonunun oğurlandığını bildirmiş, Şeyda Məmmədov, Zərərçəkmiş şəxs2 və o, sonuncunun telefonunun onlarda olmadığını Şöhrət Qədimova bildirmiş, sonuncu spirtli içkinin təsiri altında olduğu üçün qışqıraraq dava salmış, lakin sonra telefonunun enerji yığması üçün pəncərənin qarşısına qoyduğu müəyyən edilmiş, həmin zaman Şöhrət davadalaş saldığı üçün sonuncunu evdən qovaraq bayıra çıxarmış, həmin gündən etibarən Şöhrət Qədimov onların yaşadığı evə gəlməmiş, 2017-ci ilin əvvəllərində Şeyda Məmmədov, Zərərçəkmiş şəxs2 və xatırlamadığı başqa şəxslərlə birlikdə yemək yeyib araq içən zaman özünə məxsus "Samsung S 3" markalı mobil telefonunun itdiyini müəyyən etmiş, bu barədə yeyib içdiyi şəxslərə bildirdikdə Şeyda Məmmədov ona narahat olmamasını, telefonu tapacağını bildirmiş, lakin həmin zaman telefonu tapa bilməmiş, Zərərçəkmiş şəxs2 ona itmiş “Samsung Duos” markalı telefonunu Şeydanın oğurladığını bildirmiş, bu barədə Şeydadan soruşan zaman sonuncu onun telefonunu oğurlamadığını, lazım olarsa uşaqlarla birlikdə pul yığıb ona verməyi təklif etmiş, lakin o buna razı olmamış, telefonunun itməsi ilə bağlı heç kimlə arasında dava-dalaş, söz-söhbət və mübahisə olmamış, Şöhrət x2 gəldikdən sonra Bakı metropoliteninin "Ulduz" stasiyasının yaxınlığında olan 1 otaqlı həyət evində kirayədə yaşamış, o, x xxxx 2017-ci il tarixlərdə Şöhrət Qədimovla birlikdə sonuncunun kirayədə yaşadığı "Ulduz" stansiyasının yaxınlığındakı evdə qalmış, x xxxx 2017-ci il tarixdə Şöhrət Qədimovla birlikdə "8 ci kilometr" bazarına gedərək oradakı kafelərin birində yemək yeyib əvvəl 0,5 sonra isə 0,7 litrlik araq içmiş, araq içməzdən əvvəl isə Şöhrət bir neçə bokal pivə içmiş, Şöhrət həddindən artıq spirtli içki qəbul edən zaman aqressivləşməklə dalaşmağa meyilli olmuş, Şöhrətlə spirtli içki qəbul edib özünə məxsus “Ayfon s5” markalı telefonu girov qoyub özləri ilə bir ədəd 0,7 litrlik araq götürüb bazarın içərisində alça alıb bazardan təxminən 150-200 metr məsafədə olan yaşıllıq sahəyə getmiş, orada özləri ilə götürdükləri plastik stəkanla alça ilə araq içməyə başlamış, iki-üç stəkan araq içdikdən sonra İsgəndər Əlyev həmin yerə gəlmiş, İsgəndərdən təxminən 1 dəqiqə sonra Şeyda Məmmədov yanlarına gəlmiş, o, Şöhrətlə birlikdə araq içmək üçün hadisə baş verən əraziyə təsadüfən getmiş, oraya gedən zaman İsgəndər və Şeydanın həmin yerə gələcəklərindən xəbəri olmamış,dördü birlikdə araq içərək söhbət etmiş, İsgəndərlə Şeydanın hardasa spirtli içki içib gəldikləri hiss olunmuş, saat təxminən 16-17 radələri zamanı Şöhrət Qədimov İsgəndərin üzündə olan qızartını görüb səbəbini soruşmuş, Şeyda Məmmədov Şöhrətə İsgəndəri özünün vurduğunu bildirmiş, Şöhrət Şeydaya İsgəndərin əvvəllər məhkum olunduğunu, sonuncunu vurmağın düzgün olmadığını bildirən zaman Şöhrətlə Şeydanın arasında mübahisə yaranmış, İsgəndərdən başqa hamısı ayaq üstə qalxmış, İsgəndər isə yerə çöməlmiş vəziyyətdə oturmuş, mübahisə zamanı Şeyda Şöhrəti sifət nahiyəsindən bir dəfə yumruqla vurmuş, zərbənin təsirindən Şöhrət yerə yıxılmış, Şeyda Şöhrətin üzərinə oturaraq sonuncuya bir neçə dəfə yumruqla vurmuş, o, arxadan Şeydanın köynəyindən tutub arxaya dartıb onları ayırmaq istəmiş, əvvəl buna nail ola bilməsə də, sonra çalışıb Şöhrətlə Şeydanı bir-birindən ayırmış, Şeydanı Şöhrətdən ayırdıqdan sonra sonuncu onlardan təxminən 20-30 metr aralanıb kənarda ağacın altında uzanmış, İsgəndərə məsələnin onun üstündə olduğunu bildirib niyə ona Şeyda və Şöhrəti ayırmağa kömək etmədiyini bildirən zaman Şöhrət Qədimov yenidən Şeydanın yanına getmiş, Şeyda Şöhrətin ona tərəf gəldiyini görüb ayağa qalxmış, Şöhrət və Şeyda yenidən mübahisə etməyə başlamış, o, İsgəndərə niyə ona görə olan mübahisəni həll etməyə çalışmadığını bildirib sonuncunu əl və ayaq zərbələri ilə vurmağa başlamış, İsgəndər zərbələrinin təsirindən yerə yıxılmış, yerdə olan zaman İsgəndərin sifət və bədən nahiyəsinə bir neçə zərbə vurmuş, İsgəndəri döyən zaman Şeyda və Şöhrət tərəfə baxmış, bu zaman Şöhrətin əlindəki hansısa bir əşya ilə Şeydanı vurduğunu görmüş, Şöhrətin Şeydanı vuran zaman əlində hər hansı bir əşya olduğunu görsə də, Şeydanın hansı nahiyəsindən vurduğunu görməmiş, Şeydanin hər hansı bir taxta parçası ilə Şöhrəti vurduğunu görməmiş, taxtanın Şöhrətin əlinə hardan keçdiyini bilməmiş, o, Şeyda Məmmədovu vurmamış, İsgəndərlə dalaşan zaman Şöhrət qəfil qolundan tutaraq getməli olduqlarını, polisin gələcəyini bildirmiş, o, İsgəndərdən əl çəkib Şöhrətlə birlikdə "28 may" metrostansiyasının yaxınlığına getmiş, metronun yaxınlığında Şöhrət öz tanışından pul götürərək gəldikləri taksinin pulunu vermiş, səhər saatlarında Şöhrətlə birlikdə Hövsan qəsəbəsinə getmiş, Hövsan qəsəbəsində tikinti işi ilə bağlı müştəri ilə danışıb müştəridən pul götürüb gedib bir gün əvvəl Şöhrətlə yeyib içdiyi kafeyə olan borcunu verib girov qoyduğu telefonunu kafedən götürmüş, tikinti işləri gördüyü şəxslə danışıb qalan pulunu istəsə də, ala bilməmiş, hadisənin səhəri günü Şöhrətdən ayrılmış və bir daha sonuncunu görməmiş, təxminən xx xxxx 2017-ci il tarixdə Biləsuvar rayonuna gedərək oradan İrana keçmiş, x18 Respublikasına, oradan Türkiyə Respublikasına getmiş, bir müddət Türkiyədə işlədikdən sonra əvvəl Gürcüstana, sonra Rusiya Federasiyasına, Osetiya vilayətinə, getmiş, Osetiyada müvəqqəti qeydiyyata düşmüş, x xxxxxxx 2018-ci il tarixdə Osetiyada tutulmuş, Şeydanın ölməsindən sonradan xəbəri olmuş, həmçinin axtarışda olmağı barədə tutulan zaman bilmiş, Türkiyə Respublikasına gedənə kimi Şöhrətlə telefon vasitəsilə danışmış, həmin zaman sonuncu ona Şeydanın öldüyünü bildirməmiş, x16 ilə telefonla danışan zaman Şeydanın ölməsi, vurulması barədə heç zaman danışıq olmamış, danışıq zamanı Şeydanı vurmadığını bildirmişdir.